Euroopa Parlamendi resolutsioon,

5. mai 2010,

tähelepanekutega, mis on Euroopa Liidu Põhiõiguste Ameti 2008. aasta eelarve täitmisele heakskiidu andmist käsitleva otsuse lahutamatu osa

EUROOPA PARLAMENT,

võttes arvesse Euroopa Liidu Põhiõiguste Ameti 2008. aasta lõplikku raamatupidamisaruannet;

võttes arvesse kontrollikoja aruannet Euroopa Liidu Põhiõiguste Ameti 2008. eelarveaasta raamatupidamise aastaaruande kohta koos ameti vastustega [1];

võttes arvesse nõukogu 16. veebruari 2010. aasta soovitust (5827/2010 – C7-0061/2010);

võttes arvesse EÜ asutamislepingu artiklit 276 ja Euroopa Liidu toimimise lepingu artiklit 319;

võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, [2] eriti selle artiklit 185;

võttes arvesse nõukogu 15. veebruari 2007. aasta määrust (EÜ) nr 168/2007, millega asutatakse Euroopa Liidu Põhiõiguste Amet, [3] eriti selle artiklit 21;

võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse nõukogu määruse (EÜ, Euratom) nr 1605/2002 artiklis 185, [4] eriti selle artiklit 94;

võttes arvesse kodukorra artiklit 77 ja VI lisa;

võttes arvesse eelarvekontrollikomisjoni raportit ja kodanikuvabaduste, justiits- ja siseasjade komisjoni arvamust (A7-0090/2010);

A. arvestades, et kontrollikoda märkis, et ta sai piisava kindluse 2008. aasta raamatupidamise aastaaruande usaldatavuse ja selle aluseks olevate tehingute seaduslikkuse ja korrektsuse kohta;

B. arvestades, et Euroopa Parlament andis 23. aprillil 2009. aastal heakskiidu ameti direktori tegevusele ameti 2007. eelarveaasta eelarve täitmisel [5] ja tõi eelarve täitmisele heakskiidu andmise otsusele lisatud resolutsioonis muu hulgas välja, et

- amet peaks püüdlema sünergia saavutamise poole ja vältima tegevuse kattumist inimõiguste valdkonnas tegutsevate teiste institutsioonidega, eriti Euroopa Nõukoguga;

- Euroopa Pettustevastane Amet (OLAF) on alustanud ameti tegevuse uurimist; nõuab seetõttu, et OLAF, amet ja komisjon teavitaksid eelarve täitmisele heakskiitu andvat institutsiooni uurimise tulemustest ja võimalikest järelmeetmetest nii kiiresti kui võimalik;

- kontrollikoda märkis, et ühe hankemenetlusega seoses vähendas avaldatud finantshindamise meetod kaudselt hinnakriteeriumi suhtelist tähtsust, mis võis takistada mõnda potentsiaalset pakkujat ja ei olnud kooskõlas usaldusväärse finantsjuhtimise põhimõttega,

1. märgib rahuloluga, et kontrollikoda on leidnud piisavalt kinnitust selle kohta, et Euroopa Liidu Põhiõiguste Ameti raamatupidamise aastaaruanne 31. detsembril 2008. aastal lõppenud eelarveaasta kohta on kõigis olulistes aspektides usaldusväärne ning ameti raamatupidamise aastaaruande aluseks olevad tehingud on tervikuna seaduslikud ja korrektsed;

Tulemused

2. ergutab ametit määrama programmitöös kindlaks SMART-eesmärgid ja RACER-näitajad, et hinnata nende täitmist; võtab samas teadmiseks, et amet teatas, et võttis neid märkusi 2009. aasta töökavas arvesse;

3. kiidab ametit selle eest, et ta alustas 2009. aasta keskel tegevuspõhise eelarve tarkvara rakendamist, mis annab eraldatud rahalistest vahenditest ja inimressurssidest selge ülevaate;

4. kiidab ametit selle eest, et ta võttis arvesse kontrollikoja ja eelarvepädevate institutsioonide poolt eelmise eelarve täitmisele heakskiidu andmisel tehtud märkusi;

5. märgib, et ameti eelarve täitmisele heakskiidu andmine peaks eelseisvatel aastatel põhinema rohkem ameti kogu aasta tegevusel;

OLAFi uurimine

6. võtab teadmiseks, et OLAF lõpetas 2009. aastal ameti suhtes 2008. aastal algatatud uurimise ilma edasisi meetmeid võtmata;

Siseaudit

7. võtab teadmiseks, et 2008. aasta veebruaris viis siseauditi talitus läbi oma 2007. aasta raportis antud täitmata soovituste rakendamise järelauditi ning tuvastas, et täitmata oli veel ainult üks soovitus (töölevõtmise järelevalve haldusnõukogu poolt); märgib siiski, et asjaolud on muutunud ning peale seda, kui amet tööd alustas ja ametisse nimetati uus direktor, kaotas soovitus oma esialgse tähenduse ning seega võib soovitust täidetuks lugeda;

8. viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 5. mai 2010. aasta resolutsioonile ametite tulemuste, finantsjuhtimise ja kontrolli kohta [6].

[1] ELT C 304, 15.12.2009, lk 10.

[2] EÜT L 248, 16.9.2002, lk 1.

[3] ELT L 53, 22.2.2007, lk 1.

[4] EÜT L 357, 31.12.2002, lk 72.

[5] ELT L 255, 26.9.2009, lk 198.

[6] Vastuvõetud tekstid, P7_TA(2010)0139. Vt käesoleva Euroopa Liidu Teataja lk 241.

--------------------------------------------------